Fransiya Rossiya nefti o‘rnini BAA nefti bilan to‘ldirmoqchi

Fransiya Birlashgan Arab Amirliklari bilan neft va dizel yoqilg‘isi yetkazib berish bo‘yicha muzokaralar olib bormoqda, chunki u Rossiyaning energiya manbalariga muqobil variantlarni qidirmoqda. Bu haqda mamlakat moliya vaziri Bruno Le Maire xabar berdi.

Birlashgan Arab Amirliklari bilan muzokaralar olib borilmoqda. Biz Rossiya neftiga muqobil topishimiz kerak, — dedi Le Maire Europe 1 radiosiga.
Vazirning ta’kidlashicha, Fransiya mamlakat mustaqilligini oshirish uchun dengizdagi shamol stansiyalari orqali toza energiyaga o‘tishga sarmoya kiritishni tezlashtirishmoqchi.
Yevropa Ittifoqi yetakchilari o‘tgan hafta Rossiya neftiga qisman taqiq qo‘yishga kelishib oldi va bu oltinchi sanksiyalar paketiga yo‘l ochib berdi.
Fransiya prezidenti Emmanuel Makron kelishuv natijasida yil oxirigacha Rossiyaning Yevropa Ittifoqiga neft importi taxminan 92 foizga qisqarishini aytdi. Shuningdek, u Rossiya gaziga embargo kiritilishini istisno qilmaslik kerakligini ta’kidladi.
Avvalroq Osiyo birinchi marta Rossiyadan sotib olingan neft hajmi bo‘yicha Yevropani ortda qoldirgani haqida xabar berilgan edi.